A kilencedik évadban a műsor házigazdái Rókusfalvy Lili és Freddie lettek. Lili 2007 óta a Jazzy Rádió szerkesztő-műsorvezetője, illetve a Duna és az M2 Petőfi TV műsorvezetője, míg Freddie 2016-ban megnyerte A Dalt, és az Eurovíziós Dalfesztivál döntőjébe bejutva a 19. helyen végzett 108 ponttal. 2017-ben, 2018-ban és 2019-ban Rátonyi Krisztával közösen ő volt a magyar kommentátora az Eurovíziós Dalfesztiválnak. Ezúttal a műsorvezetők munkáját "A Dal Kulissza" című műsorban Lola és Forró Bence segíti.